《咏笔诗》
南北朝·徐摛

本自灵山出，名因瑞草传。纤端奉积润，弱质散芳烟。

直写飞蓬牒，横承落絮篇。一逢提握重，宁忆仲升捐。

作者简介：（474—551）南朝梁东海郯人，字士秀，一字士缋。幼好学，及长遍览经史，属文好为新变，春坊尽学之，号为宫体。初为晋安王萧纲侍读，及纲为太子，累官至太子左卫率。侯景乱，摛独侍简文帝。简文被幽闭，摛气忿而死。